L 39/6
RO
Jurnalul Oficial al Uniunii Europene
9.2.2023
(7)
În plus, Statele Unite ale Americii au notificat Comisiei apariția a 9 focare epidemice de gripă aviară înalt patogenă la păsări de curte din statele California (1), Iowa (1), Kansas (2), Dakota de Sud (1), Tennessee (1), Texas (1) și Virginia (2), Statele Unite, care au fost confirmate între 4 ianuarie 2023 și 30 ianuarie 2023 prin analize de laborator (RT-PCR).
(8)
Ca urmare a apariției respectivelor focare recente de gripă aviară înalt patogenă, autoritățile veterinare din Canada, Regatul Unit și Statele Unite au stabilit zone de control cu raza de cel puțin 10 km în jurul exploatațiilor afectate și au pus în aplicare o politică de depopulare totală pentru a menține sub control prezența gripei aviare înalt patogene și pentru a limita răspândirea acesteia.
(9)
Canada, Regatul Unit și Statele Unite au transmis Comisiei informații cu privire la situația epidemiologică de pe teritoriul lor și la măsurile pe care le-au luat pentru a preveni răspândirea în continuare a gripei aviare înalt patogene.
Aceste informații au fost evaluate de Comisie.
Pe baza acestei evaluări și pentru a proteja situația sanitarveterinară din Uniune, este necesar să nu mai fie autorizată introducerea în Uniune a transporturilor de păsări de curte, de materiale germinative provenite de la păsări de curte și de carne proaspătă de păsări de curte și de vânat cu pene din zonele care fac obiectul restricțiilor stabilite de autoritățile veterinare din Canada, Regatul Unit și Statele Unite din cauza focarelor recente de gripă aviară înalt patogenă.
(10)
În plus, Canada a transmis informații actualizate cu privire la situația epidemiologică de pe teritoriul ei în ceea ce privește 39 de focare de gripă aviară înalt patogenă din exploatații avicole situate în provinciile Alberta (7), Columbia Britanică (5), Manitoba (11), Ontario (5), Quebec (4) și Saskatchewan (7), Canada, care au fost confirmate între 7 aprilie 2022 și 9 noiembrie 2022.
(11)
În plus, Regatul Unit a transmis informații actualizate cu privire la situația epidemiologică de pe teritoriul său în ceea ce privește treisprezece focare de gripă aviară înalt patogenă din exploatații avicole din districtele Cheshire (2), Cornwall (2), Devon (4), Somerset (1) și Staffordshire (1) din Anglia, Regatul Unit, din Insula Lewis (1) din Scoția, Regatul Unit și din Anglesey (2) din Țara Galilor, Regatul Unit, care au fost confirmate între 21 iulie 2022 și 24 octombrie 2022.
(12)
În plus, Statele Unite au transmis informații actualizate cu privire la situația epidemiologică de pe teritoriul lor în ceea ce privește cincizeci de focare de gripă aviară înalt patogenă din exploatații avicole situate în statele California (5), Colorado (2), Idaho (10), Kansas (2), Kentucky (1), Michigan (2), Minnesota (9), Montana (1), New Jersey (1), New York (1), Dakota de Nord (2), Ohio (1), Oregon (1), Pennsylvania (2), Dakota de Sud (6), Tennesse (1), Utah (2) și Washington (1), Statele Unite, care au fost confirmate între 5 aprilie 2022 și 19 octombrie 2022.
(13)
Canada, Regatul Unit și Statele Unite au transmis, în plus, informații cu privire la măsurile pe care le-au luat pentru a preveni răspândirea suplimentară a gripei aviare înalt patogene.
În particular, ca urmare a respectivelor focare ale respectivei boli, Canada, Regatul Unit și Statele Unite au implementat o politică de depopulare totală pentru a menține sub control și a limita răspândirea respectivei boli și, în plus, au finalizat curățarea și dezinfecția necesare în urma implementării politicii de depopulare totală în unitățile de păsări de curte de pe teritoriul lor unde s-au înregistrat cazuri de infecții.
(14)
Comisia a evaluat informațiile transmise de Canada, de Regatul Unit și de Statele Unite și a concluzionat că focarele de gripă aviară înalt patogenă din respectivele exploatații avicole au fost eliminate și că nu mai există niciun risc asociat cu intrarea în Uniune a produselor obținute de la păsări de curte din zonele din Canada, din Regatul Unit și din Statele Unite din care a fost suspendată intrarea în Uniune a produselor obținute de la păsări de curte din cauza respectivelor focare.
(15)
Prin urmare, este necesar ca anexele V și XIV la Regulamentul de punere în aplicare (UE) 2021/404 să fie modificate pentru a se ține seama de situația epidemiologică actuală a gripei aviare înalt patogene din Canada, Regatul Unit și Statele Unite ale Americii.